**Suullisen kielitaidon näyttö kevät 2020**

Tehtäviä on **kaksi**:

1. Lue oppikirjasta englanniksi keskustelu ravintolassa tekstikirja s. 162-163. Huomiota kannattaa kiinnittää kohteliaaseen intonaatioon.
2. Aiheesta kertominen: saat opettajalta muutaman aiheen, joista valitset yhden. Tehtävänäsi on kertoa siitä mahdollisimman paljon ohjeen mukaan (omat lisäykset eduksi)

* Tärkeää: sano asia omin sanoin englanniksi – **älä turvaudu suomeen; virheet eivät haittaa!**
* **Viestin perillemeno on tärkeintä**. Jos et muista jotain sanaa, selitä se toisin sanoin.
* Äänitä tai videoi oma suullinen näyttösi ja lähetä opettajalle Whatsapissa, s.postissa tai liitä OneDrive-kansioon.
* Voit myös käyttää vocaroo.com -sovellusta ja lähettää sen kautta äänitiedoston s.postiin (kirsi.oinasmaa@opedu.kuopio.fi)

**Arviointi:**

**Tyydyttävä**: oppilas saa jotakin aiheeseen liittyvää sanotuksi. Ääntämisessä ja intonaatiossa on vaikeuksia.

**Hyvä**: Oppilas käyttää melko luontevaa kieltä ja löytää aiheeseen sopivat sanat ja rakenteet melko sujuvasti ilman pitkiä taukoja. Ääntäminen ja intonaatio sujuvat pääosin hyvin.

**Kiitettävä**: Oppilas käyttää luontevasti ja sujuvasti melko oikeaa englantia. Oppilaan käyttämä sanasto ja rakenteet ovat aiheeseen sopivia. Ääntäminen ja intonaatio ovat englannin kielelle ominaisia. Oppilas on oma-aloitteinen ja sanavalmis ja osaa perustella vastauksiaan.

**Aiheesta kertominen**

Valitse aihe kertomiseen seuraavista. Voi olla myös jokin oma aihe. **Kerro siitä 3-5 minuuttia.** Voit kirjoittaa ylös tukisanoja, mutta älä kirjoita lauseita tai esitystä, jonka luet, vaan **kerro aiheesta rennosti**, kuin puhuisit kaverille.

**Muista, että saman asian voi sanoa monella eri tavalla. Jos et esimerkiksi muista jotain sanaa, yritä keksiä kiertoilmaisu, jonka avulla selität saman asian.**

**Kokemuksen kuvailu**

Tehtäväsi on kertoa muutaman minuutin ajan **tapahtumasta, jonka muistat hyvin**. Voit valita listasta yhden aiheen tai keksiä itse.

Työharjoittelu • milloin ja missä? • miten sait työn? • työaika ja tehtävät? • työkaverit? • millaista palautetta sait? • miksi pidit / et pitänyt työstä?

Matka • milloin ja mihin? • kenen kanssa? • kuinka kauan matka kesti? • mitä pakkasit mukaan? • mitä teit ja näit? • kenelle suosittelisit kohdetta ja miksi?

**Omasta maasta kertominen**

Olet suomalaisnuori, joka on kansainvälisellä leirillä Britanniassa. Tehtäväsi on kuvailla suomalaista elämäntapaa muutaman minuutin ajan.

• eri vuodenajoille tyypillisiä asioita • tietty alue Suomessa (Lappi, Helsinki, jne.) • kotipaikkakunnan kuvailu • Suomi lomamaana • tyypillisiä suomalaisten urheiluharrastuksia ja muita vapaa-ajanviettotapoja • sauna, pesäpallo, mökkeily tai joku muu suomalaiseen elämäntyyliin liittyvä asia.

**Kouluvierailulla ulkomailla**

Olet kouluvierailulla ulkomailla. Tehtäväsi on kertoa muutaman minuutin ajan itsestäsi ja suomalaisen nuoren elämään liittyvistä asioista ulkomaalaiselle oppilasryhmälle. Valitse asioita listasta tai keksi itse.

Koti ja kotipaikkakunta • mikä on kotipaikkakuntasi ja missä se on Suomessa? • millainen perhe sinulla on? • millaisessa talossa asut? • mitä hyviä puolia on kotipaikkakunnallasi? • mitä toivoisit kotipaikkakunnallasi olevan? Koulu • milloin aloitit koulun ja kuinka kauan olet käynyt sitä? kuinka pitkä on tyypillinen koulupäiväsi? • miten vietät välitunnit? • mitä pakollisia ja valinnaisia oppiaineita opiskelet? • mitä aiot tehdä 9. luokan jälkeen

**Vapaa-aika**

• miten vietät vapaa-aikaa perheesi ja kavereittesi kanssa? • onko sinulla säännöllistä harrastusta? • mitä teet kun olet yksin? • mitä kaikkea teet netissä? • miten hankit rahaa ja mihin käytät sitä?

**Kulttuuri**

Olet kansainvälisellä leirillä. Tehtäväsi on kertoa muutaman minuutin ajan kulttuuriharrastusten merkityksestä omassa elämässäsi muille leirin osallistujille. Valitse listasta ainakin neljä harrastusta tai keksi itse.

missä? milloin? kuinka usein? kenen kanssa? miksi?

musiikin kuuntelu tai soittaminen • piirtäminen ja maalaus • elokuvien katselu • omien videoiden tekeminen • lukeminen • kirjoittaminen • tanssi • näytteleminen • fanittaminen • museoissa vieraileminen vaatteet ja muoti • ruoka ja ruuanlaitto • sisustaminen • tietokonepelien pelaaminen

**Englannin opiskelu ja oppiminen**

Olet kielikurssilla Englannissa. Tehtäväsi on kertoa syntyperäiselle opettajalle muutaman minuutin ajan englannin kielen merkityksestä omassa elämässäsi, sen opiskelusta ja oppimisesta.

• milloin aloitit englannin opiskelun ja kuinka kauan olet opiskellut sitä? • millaista englannin opiskelu on suomalaisissa kouluissa? • miten kuvailisit englannin kielen taitoasi tällä hetkellä? • missä kaikkialla kohtaat englantia päivittäin? • oletko oppinut englantia mediasta (TV, radio, netti, lehdet jne.)? • missä tilanteissa olet käyttänyt englantia? • onko englannin oppiminen sinulle helppoa vai vaikeaa? Miksi? • miten voit kehittää englannin taitoasi? • tuletko tarvitsemaan englantia tulevaisuudessa? Miksi, miksi et?